CELEX: 62009TN0210
Language: fi
Date: 2009-05-26 00:00:00
Title: Asia T-210/09: Kanne 26.5.2009 — Formenti Seleco v. komissio

18.7.2009   
            
            
               FI
            
            
               Euroopan unionin virallinen lehti
            
            
               C 167/22
            
         Kanne 26.5.2009 — Formenti Seleco v. komissio
   (Asia T-210/09)
   2009/C 167/44
   Oikeudenkäyntikieli: italia
   
      Asianosaiset
   
   
      Kantaja: Formenti Seleco SpA (Pordenone, Italia) (edustajat: asianajajat A. Malatesta, G. Terracciano ja S. Malatesta)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               Kanne on otettava tutkittavaksi.
            
         
               —
            
            
               Euroopan yhteisöjen komissio on velvoitettava maksamaan erityishallinnolliseen selvitystilaan (liquidazione in amministrazione straordinaria) asetetulle Formenti Seleco SpA:lle vahingonkorvauksena 1 562 008 915,03 euroa lisättynä lainmukaisine korkoineen, jotka lasketaan selvitystilaan julistamisen ajankohdasta tai toissijaisesti tuomioistuimen kohtuulliseksi katsoman muun summan.
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantajayhtiö, joka kuuluu johtaviin väritelevisioiden valmistajiin Italiassa, on julistettu maksukyvyttömäksi ja asetettu erityishallinnolliseen selvitysmenettelyyn sen vuoksi, että se on harjoittanut Euroopan markkinoille suuntautuvaa turkkilaisten yhtiöiden valmistamien sellaisten väritelevisioiden huomattavaa maahantuontia, jotka olisi myyty hintaan, joka olisi muodostanut edellytykset polkumyynnille.
   Tällainen olosuhde olisi aiheutunut yhteisön alueella suoraan siitä, että Turkin tasavalta on rikkonut EY:n kanssa vuonna 1963 tehtyä assosiaatiosopimusta ja sitä seuraavia täydentäviä sääntöjä siltä osin kuin Turkin hallitus olisi ottanut käyttöön normatiivisen säännöstön, joka tarkoituksena oli välttää yhteisön kanssa tehdystä assosiaatiosopimuksesta johtuvia velvoitteita etenkin siltä osin kuin on kyse yhteisön alueelle tuotujen väritelevisioiden turkkilaisen alkuperän määrityksestä; komissio on ollut tietoinen tällaisista kiertämismenettelyistä ainakin vuodesta 1993 lähtien.
   Formenti Seleco SpA:n näkemyksen mukaan komissio on vastuussa tapahtumista seuraavilla perusteilla, jotka perustavat myös komission sopimussuhteen ulkopuolisen vastuun ja tästä seuraavan vahingonkorvausvelvollisuuden:
   
               1.
            
            
               Assosiaatiosopimuksessa ja siihen liitetyssä lisäpöytäkirjassa komissiolle määrättyjä velvoitteita on rikottu siltä osin kuin yhteisön ja Turkin tasavallan välisen tulliliiton toteuttamisen siirtymäaikana eli vuoteen 1994 saakka, tai sitä suuremmalla syyllä täydellisen tulliliiton vaiheessa komissio on tietoisena siitä, että Turkin tasavalta on jättänyt täysimääräisesti noudattamatta sopimuksia, jättänyt valvomatta asiaankuuluvan tullisäännöstön oikeaa soveltamista.
            
         
               2.
            
            
               EY:n perustamissopimuksen 211 artiklaa ja hyvän hallinnon periaatetta on loukattu siltä osin kuin assosiaatiosopimus ja lisäpöytäkirja ovat osa yhteisön oikeutta, koska komission velvollisuutena on valvoa myös näiden säännösten noudattamista ja hyvän hallinnon toteutumista.
            
         
               3.
            
            
               Luottamuksensuojan periaatetta on loukattu, koska komissio on edellä mainitulla toiminnallaan vahingoittanut yhteisön alueella toimivan yksittäisen kaupallisen toimijan, ja etenkin kantajan, luottamusta Turkin kanssa tehdyn tulliunionin asianmukaiseen toimintaan, ja tämä luottamus olisi pitänyt taata valvonnalla ja tarkastuksilla, jotka komissio on jättänyt toteuttamatta.
            
         
               4.
            
            
               Polkumyyntisääntöjä on rikottu ja/tai sovellettu virheellisesti sen vuoksi, että vaikka komissio on vuodesta 1993 lähtien ollut tietoinen vakavista rikkomuksista, joihin turkkilaiset viejät ovat syyllistyneet, se ei ole ryhtynyt niitä koskeviin vastatoimenpiteisiin ja on toiminut siten vastoin huolellisuus- ja varovaisuusvelvoitteita, joita tavanomaisesti edellytetään hallinnolta.